Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2003/C 261/04)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

NEUVOSTON ASETUS (ETY) N:o 2081/92

REKISTERÖINTIHAKEMUS: 5 ARTIKLA

SAN ( ) SMM (x)

Asiakirjan kansallinen numero: -

1. Jäsenvaltion toimivaltainen viranomainen Nimi: Institut national des appellations d'origine

Osoite: 138, avenue des Champs-Élysées - F-75008 Paris

Puh. (33-1) 53 89 80 00

Faksi (33-1) 42 25 57 97

2. Hakijaryhmittymä 2.1 Nimi: Syndicat des miels de Provence et des Alpes du Sud

2.2 Osoite: Maison des agriculteurs, 22, avenue Henri-Pontier - F-13626 Aix-en-Provence

2.3 Kokoonpano: Tuottaja/jalostaja (x) muu ( )

3. Tuotelaji: Hunaja - luku 17.02

4. Tavaraerittely (tiivistelmä 4 artiklan 2 kohdan edellytyksistä)

4.1 Nimi: "Miel de Provence"

4.2 Kuvaus - Kasvitieteellinen kuvaus: yksi- tai monikukkahunaja, mukaan lukien mesikastehunaja, joka on valmistettu Provencen luonnonvaraisista kukista tai Provencen alueen tyypillisistä viljelykasveista, lukuun ottamatta rapsia, auringonkukkaa tai sinimailasta ja muita epätyypillisiä viljelykasveja.

- Siitepölyn kuvaus: Provencen alueen viljelykasvien siitepölyä. Hunajassa varmistetaan aina olevan Provencen kasviheimojen siitepölyä.

- Aistinvarainen - yksikukkahunaja: maun on oltava hunajassa käytetyn pääasiallisen kukan mukainen.

- monikukkahunaja: kukkais-, kasvi- tai hedelmäaromi.

4.3 Maantieteellinen alue - Provencen, Alppien ja Côte d'Azurin alueen kuusi departementtia, lukuun ottamatta seuraavia kuntia ja alueita:,

- Alpes de Haute-Provencen departementti: Saint-Paulin, Allos'n, Colmars-les-Alpes'n ja Barcelonnetten alueet sekä Méolans-Revelin, Auzet'n, Barles'n, Verdaches'n, Seyne-les-Alpes'n, Méailles'n, Le Fugeret'n, Braux'n ja Le Vernet'n kunnat.

- Hautes-Alpes'n departementti: Saint-Étienne en Dévoluyn, Saint-Firminin, Saint-Bonnet'n, Orcières'n, L'Argentière-la-Besséen, La Graven, Monetier-les-Bains'n, Briançonin, Aiguilles'n, Guillestren ja Embrunin kantonit sekä Saint-Julien en Beauchênen, Montbrand'n, La Haute-Beaumen ja Réallonin kunnat.

- Alpes Maritimes'n departementti: Saint-Étienne de Tinéen kantoni ja Sauzen, Villeneuve d'Entraunes'n, Saint-Martin d'Entraunes'n, Entraunes'n, Péonen, Beuil'n, Roubionin, Rouren, Ilonsen, Châteauneuf d'Entraunes'n, Valdebloren, Saint-Martin de Vésubien, Belvédèren, Tenden, La Briguen, Saint-Sauveur de Tinéen, Rimplas'n, ja Guillaumes'n kunnat.

- Drôme provençaleksi kutsuttu alue: Buis-les-Baronnies'n, Dieulefit'n, Grignanin, La Motte-Chalançonin, Marsannen, Montélimarin, Nyonin, Pierrelatten, Remuzat'n, Sederonin ja Saint Paul Trois Châteaux'n alueet.

- Gardin itäinen alue: Garrigues'n, Soubergues'n, Bas-Vivarais'n ja Vallée du Rhônen alueet sekä Gardin departementtiin kuuluva viininviljelytasanko.

4.4 Alkuperätodisteet: Mehiläispesien sijainnin valvonta maantieteellisellä tuotantoalueella on ensisijainen tapa varmistaa, että hunaja on peräisin Provencesta. Lisäksi varmistetaan, että hunajassa on tiettyjen kasviheimojen siitepölyä (ks. 6.1 jäljempänä).

4.5 Viljelymenetelmä/Valmistusmenetelmä: Mehiläispesät sijoitetaan maantieteelliselle tuotantoalueelle nektarin tai mesikasteen eri tuotantokausien aikana. Tämän jälkeen hunaja kerätään, erotetaan kennoista ja varastoidaan. Paikat, joissa hunaja erotetaan kennoista, pakataan ja/tai varastoidaan, voivat sijaita muualla kuin maantieteellisellä tuotantoalueella. Sen jälkeen kun on tarkistettu, että hunaja on eritelmässä määriteltyjen ominaisuuksien mukainen, hunaja pakataan ja toimitetaan markkinoille joko irtotavarana tai purkeissa. Purkkien merkinnöissä on oltava kaikki tavaraerittelyssä vaaditut maininnat.

4.6 Yhteys maantieteelliseen alkuperään 1. Historiallinen yhteys

Mehiläiset tuottavat Provencen hunajaa nektarista tai mesikasteesta, jonka ne keräävät Provencen luonnonvaraisista kukista tai Provencen kasviheimojen viljelmistä. Kaikki tämän hunajan ominaisuudet liittyvät suoraan Provencen kasvillisuuden erityispiirteisiin. Tämä koskee aistinvaraisia ominaisuuksia ja siitepölyn ominaisuuksia.

Yhteyden osoittamiseksi Provencen hunajan ja sen maantieteellisen alkuperän välillä on välttämätöntä määritellä kasvit, joista hunaja on peräisin. Kun analyysin suorittaja määrittelee hunajassa olevat siitepölyt ja niiden määrän, hän voi varmistua hunajassa käytettyjen kukkien alkuperästä ja näin ollen hunajan maantieteellisestä alkuperästä. Tavaraerittelyn sivuilla 5 ja 6 olevan luettelon rajoittavan luonteen takia on mahdollista olla myöntämättä Miel de Provence -nimitystä sellaiselle hunajalle, joka ei ole peräisin Provencen kukista.

2. Tunnettuus

- Provencessa on perinteisesti tuotettu hunajaa, kuten käy ilmi erityisesti teoksesta L'inventaire du patrimoine culinaire de la France - Provence - Alpes - Côte d'Azur (Ed. Albin Michel/CNAC - 1995), jossa kerrotaan Ranskan ruokaperinnöstä kyseisellä alueella. Ranskan kaakkoisosan ilmasto-olosuhteet ovat ihanteelliset, ja siellä on kasveja, joiden kukinta alkaa aikaisin (rosmariini helmi-maaliskuussa) tai myöhään (kanerva syys-lokakuussa). Koska alueella kasvaa useita hunajakasveja ja mehiläishoitajilla on siellä tapana siirtyä uusille laitumille, on mahdollista tuottaa hyvin erilaisia hunajatyyppejä, joita kuluttajat arvostavat.

- Provencen hunajan maine perustuu myös sen ominaislaatuun ja tunnustettuihin aromaattisiin ominaisuuksiin (laventeli-, rosmariini-, monikukkahunajat).

4.7 Valvontaelin Nimi: ULASE

Osoite: Place du Champs-de-Mars - F-26270 Loriol-sur-Drôme

4.8 Merkintä - "Miel de Provence" tätä merkintää mahdollisesti täydennetään kukkien alkuperää koskevalla merkinnällä tavaraerittelyn mukaisesti,

- Ominaisuudet todistaa vaatimustenmukaisiksi ULASE, Place du Champs-de-Mars - F-26270 Loriol-sur-Drôme.

4.9 Kansalliset vaatimukset: -

EY N:o: FR/00181/00.12.21.

Täydellisen asiakirjan vastaanottopäivä: 28. toukokuuta 2003.